Document ID: 31999R0831

KOMMISSIONENS FORORDNING (EF) Nr. 831/1999
af 21. april 1999
om ændring af forordning (EF) nr. 1489/97 om gennemførelsesbestemmelser til Rådets forordning (EØF) nr. 2847/93 for så vidt angår satellitbaserede fartøjsovervågningssystemer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 3, stk. 10, og
ud fra følgende betragtninger:
Bilag III til Kommissionens forordning (EF) nr. 1489/97 af 29. juli 1997 om gennemførelsesbestemmelser til Rådets forordning (EØF) nr. 2847/93 for så vidt angår satellitbaserede fartøjsovervågningssystemer(3) indeholder navn og adresse på de myndigheder i medlemsstaterne, der er ansvarlige for fiskeriovervågningscentret (FOC); disse navne og adresser er nødvendige for simultan fremsendelse af data vedrørende FOC i en kystmedlemsstat;
det er nødvendigt at ændre forordning (EF) nr. 1489/97 for at supplere bilag III til nævnte forordning med navn og adresse på de FOC'er, der for nylig er blevet oprettet i nogle medlemsstater;
de i denne forordning fastsatte foranstaltninger er i overensstemmelse med Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Bilag III til forordning (EF) nr. 1489/97 affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. april 1999.

Labels: 12
8
6